als_Latn dik_Latn sag_Latn
Kultivimi i drufrutorëve në rrethin e Elbasanit është rritur ndjeshëm vitet e fundit, por problem sipas fermerëve janë çmimet e larta të farërave dhe plehrave kimike. Kjo situatë ka bërë që në shumë raste prodhimi të hidhet në treg pa kaluar procese të plota dhe të domosdoshme të rritjes së këtyre kulturave, çka ka ndikuar shumë edhe në cilësinë e tyre. Kristina Shati është një fermerë në zonën e Cërrikut, e cila pohon se nuk ka qenë në gjendje t’i kryejë të gjitha shërbimet pemëve. Për të diskutuar me fermerët në Elbasan për këto problematika ishte ministri i Bujqësisë, Edmond Panariti. Ai premtoi mbështetjen e qeverisë për shqetësimet e tyre ndërsa shtoi se rëndësi të madhe ka kontrolli i farërave dhe plehrave kimike që përdoren nga fermerët. Elbasani është një nga zonat me prodhimtari më të lartë të drufrutorëve në vend, por veç problemeve të mësipërme edhe mungesa e agronomëve ka çuar në një frenim të prodhimtarisë dhe cilësisë së këtyre produkteve.
als_Latn